все повече се конкурират с гумите от Съюза на дъмпингови цени, това би намалило маржовете на промишлеността за производство на гуми на Съюза и следователно — нейния капацитет да инвестира и създава иновации. Това, на свой ред, вероятно би принудило промишлеността на Съюза да разчита на гуми с по-ниско качество, изискващи ограничени инвестиции в НИРД, което допълнително ще засегне възможността те да бъдат регенерирани и по този начин ще причини вреда във всичките три категории.
 (263)
 Поради причиняващото вреда положение в категория 3 и изпитваният понастоящем обратен каскаден ефект върху категории 2 и 1 Комисията поддържа своето заключение, че промишлеността като цяло е понесла съществена вреда по смисъла на член 3, параграф 5 от основния регламент.
 5. ПРИЧИННО-СЛЕДСТВЕНА ВРЪЗКА
 5.1. Въздействие на дъмпинговия внос
 (264)
 Някои заинтересовани страни заявиха, че Комисията не е показала по какъв начин равнищата на обема и цените на вноса на китайски гуми са засегнали съществено промишлеността на Съюза — както като отделни дружества, така и като цяло. Макар че през разглеждания период вносът в Съюза от китайски износители е нараснал с 1 124 101 единици, потреблението в Съюза също е нараснало, с 1 249 178 единици. Следователно увеличението на китайския внос на конкурентни цени не би могло само по себе си да навреди на продажбите, реализирани на пазара от промишлеността на Съюза. Също така фактът, че се е наложило някои производители от Съюза да излязат от даден пазарен сегмент, и че определянето на цените на пазара на Съюза се е променило не означава непременно, че китайският внос е отговорен за причиняване на съществена вреда на промишлеността на Съюза. Фактът, че предлаганите от китайските износители цени са по-ниски от тези на промишлеността на Съюза, и че производителите от Съюза не са успели да използват нарастването на потреблението и се е наложило да намалят цените си, за да са по-конкурентоспособни, не е достатъчен, за да докаже, че китайският внос е отговорен за претърпените от промишлеността на Съюза вреди.
 (265)
 Комисията отново заяви, че през разследвания период китайските дъмпингови цени са подбивали значително цените на промишлеността на Съюза във всички категории. Средното им равнище е било значително по-ниско през целия разглеждан период. Освен това фактът, че цените на вноса са били стабилни между 2014 и 2015 г., спаднали са през 2016 г. и са останали на същото ниско равнище през разследвания период (вж. съображение 147 от регламента за временните мерки) не може да бъде обяснен с развитието на цените на суровините. В началото на разглеждания период те са спаднали, но през разследвания период са се повишили. Въпреки това китайските производители износители не преразгледаха цените си и не ги повишиха. Това показа, че те желаят да увеличат допълнително пазарния си дял в ущърб на промишлеността на Съюза.
 (266)
 Един производител износител твърди, че липсва причинно-следствена връзка между китайския внос и вредата, причинена на Съюза, тъй като китайският внос присъства предимно на пазара на категория 3, докато мнозинството производители от Съюза продават продуктите си в категории 1 и 2. Това твърдение е фактологически невярно. Продуктите от категории 1 и 2